**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 611**

от заседание на Общинския съвет,

проведено на 20.10.2021 г., Прот. № 38

**ОТНОСНО:** Приемане на План за интегрирано развитие на Община Свищов за периода 2021 - 2027 година

На основание чл. 21, ал. 1, т. 12 и т. 23 от Закона за местното самоуправление и местната администрация (ЗМСМА), чл. 13, ал. 4, чл. 23, т. 1 и чл. 24, т. 1 от Закона за регионалното развитие (ЗРР), чл. 19, чл. 20, ал. 3 и чл. 21, ал. 1 от Правилника за прилагане на Закона за регионалното развитие (ППЗРР) и във връзка с предложение с Вх. № 1102/12.10.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. Приема План за интегрирано развитие на Община Свищов за периода 2021 - 2027 година.

2. Възлага на Кмета на община Свищов да представи Плана за интегрирано развитие на Община Свищов за периода 2021 - 2027 г. в Областния съвет за развитие.

3. Възлага на Кмета на община Свищов да публикува Плана за интегрирано развитие на Община Свищов за периода 2021 - 2027 г., ведно с решението за приемането му на официалната интернет страница на Община Свищов, както и на портала за обществени консултации на Министерския съвет в срок до пет работни дни от датата на решението за приемането му.

**МОТИВИ:** Планът за интегрирано развитие (ПИРО) на Община Свищов 2021-2027 г. е основополагащ стратегически документ и важен инструмент за управлението на общината през следващите седем години. Той е част от системата от стратегически документи, интегриращи регионалното и пространственото развитие и служи за определяне на актуалните проблеми, нуждите и потенциалите за развитие на районите, общините и населените места, които се отчитат при разработването на инвестиционни програми и финансови инструменти, включително съфинансирани от фондовете на Европейския съюз.

ПИРО на Община Свищов е разработен за цялата територия на общината, като са определени зони за прилагане на интегриран подход за удовлетворяване на идентифицираните нужди и за подкрепа на потенциалите за развитие.

С ПИРО се определят средносрочните цели и приоритети за устойчиво развитие на общината и връзките ѝ с други общини в съответствие с интегрираната териториална стратегия за развитие на региона за планиране от ниво 2 и общия устройствен план на общината.

Документът е разработен със следната структура и съдържание:

Част I. Териториален обхват и анализ на икономическото, социалното и екологичното състояние, нуждите и потенциалите за развитие на съответната община;

Част II. Цели и приоритети за развитие за периода 2021-2027 г.;

Част III. Описание на комуникационната стратегия, на партньорите и заинтересованите страни и формите на участие в подготовката и изпълнението на ПИРО при спазване на принципите за партньорство и осигуряване на информация и публичност;

Част IV. Определяне на зони за прилагане на интегриран подход за удовлетворяване на идентифицираните нужди и за подкрепа на потенциалите за развитие и на възможностите за сътрудничество с други общини - приоритетни зони за въздействие;

Част V. Програма за реализация на ПИРО и описание на интегрирания подход за развитие;

Част VI. Мерки за ограничаване изменението на климата и мерки за адаптиране към климатичните промени и за намаляване на риска от бедствия;

Част VII. Необходими действия и индикатори за наблюдение и оценка на ПИРО;

Част VIII. Предварителна оценка, съгласно условията на чл. 32 от ЗРР.

Посочените компоненти имат логическа последователност и взаимна обвързаност. Аналитичната част на документа е основа за формулиране на стратегическата му част, а дефинираните подходи и механизми за управление, наблюдение и оценка осигуряват практическото изпълнение и постигането на целите и приоритетите.

ПИРО на Община Свищов за периода 2021-2027 г. е разработен чрез прилагане на принципа на партньорство, като е осигурено участието на всички заинтересовани страни. Със Заповед № 1155-РД-01-03/03.08.2020 г. на Кмета на община Свищов е сформирана Работна група от експерти, участващи в процеса на подготовка на ПИРО.

Проведено е анкетно проучване на нагласите, очакванията и намеренията на заинтересованите страни, имащи отношение към развитие на територията на общината.

Изготвеният проект на ПИРО бе публикуван на интернет страницата на Общината и бе проведено публично обществено обсъждане на 26.07.2021 г. със заинтересованите страни и организации, с икономическите и социалните партньори, имащи отношение към развитието на общината и гражданите, като в четиринадесет дневен срок всички заинтересовани лица имаха възможност да се запознаят детайлно с документа и да изпратят своите коментари и предложения.

В РИОСВ – Велико Търново е подадено Уведомление с вх. № 2410/15.07.2021 г. в съответствие с Приложение № 3 към чл. 8, ал. 1 от Наредбата за условията и реда за извършване на екологична оценка на планове и програми /Наредба за ЕО/ с приложен към него проект на План за интегрирано развитие на Община Свищов за периода 2021-2027 г.

С писмо с изх. № 2410/6/27.08.2021 г. РИОСВ – Велико Търново уведомява Община Свищов, че на основание чл. 15, т. 1 от Наредбата за условията и реда за извършване на екологична оценка на планове и програми /Наредба за ЕО/ е преценено да не се извърши екологична оценка на План за интегрирано развитие на Община Свищов за периода 2021-2027 г.

В заседанието участват 27 общински съветници.

Гласували “За” – 23, “Против” – 1 и “Въздържали се” – 3.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/